Áthidaló hitel

Áthidaló hitel vállalkozásoknak – Gördülékeny likviditás, megakadások nélkül.
Ne hagyja, hogy egy húzódó ingatlanértékesítés, elhúzódó banki hitelbírálat vagy kintlévőség fennakadást okozzon cége működésében! Áthidaló hitelünkkel azonnali forráshoz juthat, így vállalkozása zökkenőmentesen haladhat tovább a céljai felé.
Mi is az Áthidaló Hitel? 
Az áthidaló hitel egy átmeneti finanszírozási megoldás, amely gyors pénzügyi segítséget nyújt egy szorult likviditási helyzet és egy biztosan várható, jövőbeni pénzbeáramlás (pl. ingatlan eladása, hosszabb átfutású bankhitel folyósítása, pályázati kifizetés vagy nagyobb kintlévőség beérkezése) közötti időszakban.
Mikor jelent tökéletes megoldást?
· Ingatlanértékesítés esetén: Már megtalálta az új ingatlant vagy beruházási lehetőséget, de a meglévő ingatlan eladása még folyamatban van.
· Banki hitelbírálat alatt: A hosszú távú beruházási hitel bírálata elhúzódik, de a tőkére már most szükség van.
· Projekt- és pályázati finanszírozásnál: A pályázati támogatás vagy a projekt kifizetése csúszik, de a szállítókat és munkatársakat határidőre ki kell fizetni.
· Szezonális likviditási hiánykor: Átmeneti forráshiány pótlására a kiemelt üzleti időszakok előtt.
Jellemzője
· Rendkívül gyors bírálat és folyósítás: Akár néhány napon belül forráshoz juthat, elkerülve a hetekig tartó bürokráciát.
· Rugalmas futamidő: Tipikusan 3 és 24 hónap közötti időtartamra tervezve, az Ön egyedi helyzetéhez igazítva.
· Személyre szabott törlesztés: Lehetőség van a tőketörlesztés halasztására, így a hitel futamideje alatt csak a kamatokat kell fizetnie, a tőkét pedig a várható bevételeiből (pl. ingatlan eladásakor) egy összegben rendezheti.
· Diszkrét és szakértő ügyintézés: Tapasztalt pénzügyi referenseink végigkísérik a teljes folyamaton.


Igénylés menete
Kapcsolatfelvétel
Igényfelmérés
Felajánlott fedezetek
Bírálat, folyósítás

Gyakran ismételt kérdések
1. Kik igényelhetik?
Magyarországon bejegyzett mikro-, kis- és középvállalkozások.
2. Mi a fedezeti elvárás? 
· A hitel nyújtásának alapja általában ingatlanfedezet, vagy egy igazolt, biztosan várható jövőbeni pénzügyi forrás (pl. adásvételi szerződés, elfogadott banki hitelkérelem).
· Forgalomképes, per- és tehermentes ingatlanfedezet.
· Készfizető kezességek – az ügyletben érintett cégtulajdonosok, ügyvezetők, esetleg kapcsolt vállalkozások részéről.
· Azonnali beszedési megbízások – adós és esetleges kezes vállalkozások bankszámláira.
· Bank által visszaigazolt hitelkérelem befogadási igazolás / nyertes pályázat igazolása / adásvételi szerződés
3. Mekkora hitelösszeg igényelhető?
Az áthidaló hitel összege a fedezetül szolgáló ingatlan hitelbiztosítéki értékének 50%-a

